kardosdrur/scandi-wiki huggingface dataset:
Patrik 1,5

Patrik 1,5 er en svensk comedy-drama-film fra 2008, instrueret af Ella Lemhagen.

Filmen omhandler et homoseksuelt par, som adopterer hvad de først tror er en baby, men det viser sig at være en homofobisk småkriminel teenager.

Gustaf Skarsgård blev nomineret til Guldbagge-prisen for bedste mandlige hovedrolle.

Medvirkende 
 Gustaf Skarsgård - Göran Skoogh
 Torkel Petersson - Sven Skoogh
 Tom Ljungman - Patrik
 Annika Hallin - Eva
 Amanda Davin - Isabell
 Jacob Ericksson - Lennart Ljung
 Anette Sevreus - Louise Ljung
 Mirja Burlin - Carina Karlsson
 Antti Reini - Tommy Karlsson
 Anna Wallander - Sygeplejerske
 Marie Delleskog - Britt-Marie Svensson
 Johan Kylén - Socialchef
 Robin Stegmar - Politier
 Mats Blomgren - Jan Åström
 Åsa-Lena Hjelm - Vivianne

Referencer

Eksterne henvisninger 
 

Svenske film fra 2008
Dramafilm fra Sverige
Komediefilm fra Sverige
Svensksprogede film
LGBT-relaterede film fra Sverige
Utro (sang)

"Utro" er en single, der er skrevet og sunget af den danske sanger Gulddreng, der blev udgivet den 26. februar 2017. Sangen toppede på en tredjeplads på den danske hitliste, der modsat Gulddrengs tidligere singler ikke straks gik nummer ét.

Hitlister

Eksterne henvisninger 

Singler fra 2017
Sange fra 2017
Sange fra Danmark
Parc national de la Vanoise

Parc national de la Vanoise eller Nationalpark Vanoise, er en fransk nationalpark beliggende mellem dalene Tarentaise og Maurienne i den franske del af Alperne, oprettet i 1963. Det var den første franske nationalpark, og ligger i départementet Savoie. Små landsbyer som Champagny-le-Haut, Termignon, La Chiserette, Bramans, Sollières-Sardières, Friburge, Pralognan-la-Vanoise og Séez ligger i nærheden af parken.

Parken grænser op til adskillige store skisportssteder (Les Trois Vallées, Tignes, Val-d'Isère, Les Arcs, La Plagne). På den Italienske side af grænsen, fortsætter parken i Parco nazionale del Gran Paradiso (Nationalpark Gran Paradiso). Tilsammen omfatter disse to nationalparker over 1.250 km² og er en af de største alpine nationalparkområder i Vesteuropa.

Dyreliv 

Nationalparken er kendt for sin bestand af Alpestenbuk (Capra ibex), bouquetin på fransk.
Gemsen lever, ligesom stenbukken, det meste af året over trægrænsen.
Alpemurmeldyr, ulv, Europæisk los, snehare, grævling, lækat og væsel er andre pattedyr, der findes i Vanoise.

Der er mere end 100 forskellige arter af fugle i det beskyttede område. Blandt rovfuglene findes blandt andet lammegrib, kongeørn og stor hornugle. Andre fuglearter i parken er sortspætte, fjeldrype, alpejernspurv, nøddekrige, alpekrage og urfugle.
Murløberen er fundet ynglende på stejle klipper.

Kildehenvisninger

Eksterne henvisninger 

 Officiel website

Nationalparker i Frankrig
Savoie
Auvergne-Rhône-Alpes
Páll Klettskarð

Páll Klettskarð (født 17. maj 1990) er en færøsk fodboldspiller, angriber, der spiller for KÍ Klaksvík og Færøernes fodboldlandshold.

International karriere
Han blev en del af truppen til det færøske fodboldlandshold i februar 2013 til en træningslejr i Thailand og blev skiftet ind i en venskabskamp mod Thailands U23 fodboldlandshold.
Han fik sin officielle debut for Færøerne i en VM-kvalifikationskamp mod Irland den 7. juni 2013.

Individuel hæder
 Effodeildin Bedste unge spiller: 2012
 Effodeildin Topscorer: 2012 (sammen med Clayton Soares)
 Effodeildin Bedste angriber: 2013

Familie 
Hans mor er Óluva Klettskarð, hun var medlem af Lagtinget fra 2011 til 2019 for Tjóðveldi.

Referencer 

Fodboldspillere fra KÍ Klaksvík
Fodboldspillere fra Víkingur Gøta
Fodboldspillere fra Færøerne
Preben Hertoft

Preben Hertoft (født 5. januar 1928, død 26. februar 2017) var Danmarks første professor i sexologi.

Faget sexologien fandt Preben Hertoft nærmest ved et tilfælde, for valget faldt i første omgang på psykiatrien efter den medicinske embedseksamen i 1955.

Referencer

Eksterne henvisninger 
 

Sexologer
Personer i Kraks Blå Bog (afdøde)
Studenter fra Ordrup Gymnasium
Johan Frederik af Brandenburg-Ansbach

Johan Frederik af Brandenburg-Ansbach (født 18. oktober 1654 i Ansbach, død 22. marts 1686 i Ansbach) var markgreve i det frankiske fyrstendømme Ansbach i Bayern fra 1667 til 1686.

Biografi 

Johan Frederik var ældste søn af markgreve Albrecht 2. af Brandenburg-Ansbach (1620-1667) af hans andet ægteskab med Sophie Margarete af Oettingen-Oettingen. Faderen døde i 1667, og Johan Frederik overtog dermed markgrevetitlen som mindreårig, hvorfor der blev nedsat en formynderregering under ledelse af Frederik Vilhelm den Store af Brandenburg-Preussen. Johan Frederik blev uddannet på universiteterne i Strasbourg og Genève og tog efterfølgende på dannelsesrejse, der blandt andet bragte ham til Frankrig.

Først da han i 1672 blev gammel nok, overtog han ledelsen af Brandenburg-Ansbach. Johan Frederik blev betragtet som en tolerant og elskværdig fyrste, men han var samtidig ambitiøs og blev afhængig af sine rådgivere. Han fortsatte sin fars habsburgvenlige politik og hentede franske emigranter til Ansbach og Schwabach, hvilket førte til en økonomisk genopretning af fyrstedømmet. Imidlertid førte hans begejstring for musik som opera og ballet samt forkærlighed for pomp og pragt til finansielle problemer.

Johan Frederik døde som blot 31-årig af kopper og blev begravet i St. Gumbertuskirken i Ansbach.

Familie 
Johan Frederik giftede sig i 1672 med Johanne Elisabeth (1651-1680), datter af markgreve Frederik 6. af Baden-Durlach, og fik med hende børnene:
 Leopold Frederik (1674-1676)
 Christian Albrecht (1675-1692), markgreve af Brandenburg-Ansbach
 Dorothea Frederikke (1676-1731), gift med greve Johan Reinhard 3. af Hanau
 Georg Frederik (1678-1703), markgreve af Brandenburg-Ansbach
 Charlotte Sofie (1679-1680)

Efter Johanne Elisabeths død giftede Johan Frederik sig i 1681 med Eleonore (1662-1696), datter af hertug Johan Georg 1. af Sachsen-Eisenach, og med hende fik han børnene:
 Vilhelmine Caroline (1683-1737), gift med kong Georg 2. af Storbritannien
 Frederik August (1685-1685)
 Vilhelm Frederik (1686-1723), markgreve af Brandenburg-Ansbach

Eksterne henvisninger 

Markgrever af Brandenburg-Ansbach
Huset Hohenzollern
Tyskere i 1600-tallet
Personer fra Ansbach
Montenero

Montenero er en bydel i den italienske by Livorno i Toscana. Montenero ligger i et kuperet område med udsigt over det Liguriske Hav. I Montenero ligger kirken Santuario di Montenero, som er viet til Madonna delle Grazie di Montenero, Toscanas skytshelgen.

Kulturhistorie 
Montenero blev i 1700-tallet et mondænt område, hvor en række betydningsfulde familier lod opføre sommerresidenser. Blandt de familier, der er knyttet til stedet, er danskerne Jacqueline og Herman Schubart, der slog sig ned i 1803, og deres ejendom blev et sted, hvor mange kulturpersonligheder inden for forskellige fag og genrer, besøgte i kortere eller længere tid. Blandt disse personer var billedhuggeren Bertel Thorvaldsen, historikeren Laurids Engelstoft, arkæologen P.O. Brøndsted samt malerne C.F. Høyer og J.L. Lund.

Især Thorvaldsens ophold på Montenero er kendt fra flere af hans værker. Han opholdt sig på stedet et par måneder i 1804, en månedstid i 1805 samt nogle uger i 1810. Blandt de værker, han fremstillede her, er Musernes dans på Helikon og buster af sine værter. Han skabte også relieffet Gravmæle over Jacqueline Schubart (1814) til Herman Schubart efter hustruens død.

Den engelske digter lord Byron kom også på Montenero, dog ikke hos familien Schubart.

Kilde 
 

Livorno
Bill Paxton

William "Bill" Paxton (født 17. maj 1955 i Fort Worth, død 25. februar 2017 i Los Angeles) var en amerikansk skuespiller og filminstruktør. Han var kendt for sin medvirken i blandt andet Terminator (1984).

Udvalgt filmografi

Film 
 Terminator (1984) – punk
 Weird Science (1985) – Chet
 Aliens (1986) – Private Hudson
 Predator 2 (1990) – Detective Jerry Lamber
 One False Move (1992) – Dale "Hurricane" Dixon
 Livsfarlig løgn (1994) – Simon
 Apollo 13 (1995) – Fred Haise
 Twister (1996) – Bill "The Extreme" Harding
 Titanic (1997) – Brock Lovett
 En simpel plan (1998) – Hank Mitchell

Tv-serier 
 Big Love (2006–11; 53 afsnit) – Bill Henrickson

Referencer

Eksterne henvisninger 

 

Filmskuespillere fra USA
Tv-skuespillere fra USA
Skuespillere fra Texas
Filminstruktører fra USA
550+1

550+1 er en bronzeskulptur af den danske kunstner Jens Galschiøt. Skulpturen viser omfanget af mænd, som en prostitueret har sex med i løbet af et år. Skulpturen blev færdiggjort i 2015 og blev for første gang udstillet på folkemødet på Bornholm.

Overblik 

Skulpturen består af 550 mænd, som står i kø for at have sex med en nigeriansk prostitueret. Mændene og kvinden er illustreret med små figurer i bronze, som forestiller mennesker. Disse mænd står i en række, hvor skulpturen ender med en liggende kvinde på en sten. Skulpturen er 60 meter lang. En nigeriansk prostitueret har i gennemsnit sex med 550 mænd på et år, hvilket ifølge kunstneren Jens Galschiøt både gælder for dem, som vælger det frivilligt, og dem som er blevet tvangsprostitueret.

Udstillinger 

Skulpturen blev først udstillet på Folkemødet på Bornholm i 2015. Derudover har den været udstillet på Kulturmødet Mors og Varde Museum. Da den var udstillet på Kulturmødet Mors, blev skulpturen udsat for tyveri. Der blev stjålet fem af de små figurer. Skulpturen har endvidere været udstillet i Taastrup i november 2016, hvor udstillingen blev arrangeret af Taastrup Kunstforening.

Referencer

Skulpturer af Jens Galschiøt
Prostitution
Vesløsgård

Vesløsgård var en herregård på Hannæs. Den kendes fra skriftlige kilder fra 1348, hvor den var i slægten Globs besiddelse. På baggrund af flere undersøgelser antager man, at voldstedet Helledis stammer fra slutningen af 1200-tallet. Gården blev nedbrudt i 1912.

Ejere 
 (Senest 1348-c. 1475) Slægten Glob. Mogens Pedersen Glob blev sidste ejer af denne slægt.
 (c. 1475-1483) Morten Krabbe, gift med Karen Mogensdatter Glob, der var datter af forrige ejer.
 (1483-c. 1540) Mikkel Mortensen Krabbe, søn af forrige ejer.
 (c. 1540-c. 1580) Lukas Mikkelsen Krabbe, søn af forrige ejer.
 (c. 1580-1626) Niels Kjeldsen Krabbe, forrige ejers nevø.
 (1626-1651) Palle Rosenkrantz, gift anden gang med Ingeborg Nielsdatter Krabbe, datter af forrige ejer.
 (1651) Børge Pallesen Rosenkrantz, forrige ejers søn. Han måtte dele godset for at tilfredsstille forældrenes mange kreditorer.
 (1651-c.1670) Forskellige ejere. I løbet af 1660'erne reduceres antallet af parthavere dog betydeligt og i 1667 nævnes blot de to enker Maren Nielsdatter og Maren Sørensdatter, samt deres sønner, Niels Kjeldsen og Niels Poulsen Holst henholdsvis.
 (c. 1670-1680) Niels Kjeldsen, søn af Kjeld Nielsen og Maren Nielsdatter, den forrige ejer.
 (1680-1681) Laurids Jensen Koch, gift med Anne Sørensdatter Guldager, og Peder Sørensen Guldager, herredsfoged i Onsild. Sidstnævnte to var kusine og fætter til den forrige ejer.
 (1681-1689) Laurids Jensen Koch.
 (1689-1702) Erich Zacharias von Kahlen.
 (1702-1731) Enevold Nielsen Berregaard.
 (1731-1750) Christian Berregaard.
 (1750-1769) Villum Berregaard.
 (1769-1804) Frederik Berregaard.
 (1804-c. 1807) Christopher Quist.
 (c. 1807-1845) Casper Peter Svinth.
 (1835-1854) Peder Lassen Kjærulff, gift med Elisabeth Sofie Magdalene Svinth, forrige ejers uægte datter.
 (1854-1871) Elisabeth Sofie Magdalene Kjærulff, f. Svinth.
 (1871-1876) Jacob Nørgaard.
 (1876-1907) Christian Jensen Nørgaard, søn af forrige ejer.
 (1907-1910) Carl Andreas Nørgaard, søn af forrige ejer.
 (1910-1912) Han Herredernes Udstykningsforening.

Referencer 
 Jakobsen, Ingvard. Vesløsgård - en herregård på Hannæs: Ejere, fæstere og udstykning. Kraks Forlag, 2002.

Herregårde i Thisted Amt
Herregårde i Thisted Kommune
Forsvundne bygninger, konstruktioner og anlæg i Danmark
Lamia (by)

Lamia () er en by og kommune i periferien Centralgrækenland i Grækenland. Byen er hovedstad i periferien.

Historie 
Arkæologiske udgravninger har vist, at stedet Lamia har været befolket i hvert fald siden bronzealderen (2000-tallet f.Kr.), men første gang den blev nævnt i skriftlige optegnelser var da den blev ramt af jordskælv i 424 f.Kr. Den var på det tidspunkt en vigtig spartansk militærbase.

Referencer

Eksterne henvisninger

Se også 
 Den lamiske krig

Byer i Grækenland
Om menneskets værdighed

Om menneskets værdighed () er en berømt offentlig tale, holdt i 1486 af Pico della Mirandola, en italiensk lærd og filosof i renæssancen. Værket er senere blevet opfattet som "Renæssancen manifest".

Pico tilhørte en familie, der længe havde boede på slottet i Mirandola, men afgav sin andel af slægtens fyrstendømme til sine to brødre for at hellige sig sine studier. I sit fjortende år drog  han til Bologna for at studere jura og forberede sig selv til en gejstlig løbebane. Frastødt af den udelukkende positivistiske retsvidenskab helligede han sig til studiet af filosofi og teologi og tilbragte syv år skiftende mellem de førende universiteter i Italien og Frankrig for at studere græsk, latin, hebraisk, syrisk og arabisk.

Referencer 

Taler
Litteratur fra renæssancen
Lamia

Lamia kan henvise til:

 Lamia (by) – i Grækenland
 Lamia (digt) – af John Keats
 Lamia (mytologi) – dronning af Libyen fra græsk mytologi
 Lamia (datter af Poseidon) – i græsk mytologi

Personer 
 Lamia af Athen – (ca. 340 f.Kr.– efter 303 f.Kr.) hetære fra oldtidens Grækenland
Hans Henrik de Lichtenberg

Hans Henrik de Lichtenberg (født 1. marts 1737 i Horsens, begravet 18. april 1777) var en dansk godsejer.

Ungdom og uddannelse 
Hans Henrik de Licthenberg var den ældste overlevende søn af en børneflok på ti. Hans forældre var storkøbmand og godsejer Gerhard Hansen de Lichtenberg og hustru Bodil Hofgaard i Horsens. Efter endt uddannelse ved Sorø Akademi drog H.H. de Lichtenberg ud i Europa for at videreuddanne sig og kom bl.a. til Lausanne. Ved faderens død i 1764 overtog han det af ham året forinden oprettede stamhus Bidstrup. Året efter, den 15. oktober 1765, blev han gift med Karen Rosenkrantz de Lichtenberg, født Irminger. Sammen fik de sønnen Geert de Lichtenberg.

Stamherre på Bidstrup 
Fra hans hustrus bevarede dagbøger og regnskaber vides det, at de begge nød at gå på jagt, og at de fulgte med i godsets drift.
Selvom Lichtenberg måske nok reelt havde interesse for driften af godset, så efterlod han sin 38-årige hustru og godt 2-årige søn en anseelig gæld ved sin tidlige død. Dette var formentlig forårsaget af en række uheldige ejendomshandler, som han foretog i slutningen af 1760'erne og begyndelsen af 1770'erne. Desuden ses det, at han lånte penge, både små og store beløb, fra 156 rd. af degnen i Ødum til 33.700 rd. af sin mor i sommeren 1776, samt at han lånte penge ud, men ikke var så ihærdig med at få dem ind igen.

Referencer 
 Hoff, Annette. Karen Rosenkrantz de Lichtenbergs dagbøger og regnskaber: Hverdagsliv 1771-1796 på herregården Bidstrup og i Horsens. Horsens Museum og Landbohistorisk Selskab, 2009.

Godsejere fra Danmark
Danskere i 1700-tallet
Flygtningeskibet M/S Anton

Flygtningeskibet M/S Anton er en happening af den danske kunstner Jens Galschiøt og organisationen Levende Hav. Happeningen består af fiskekutteren M/S Anton, hvor der er placeret 70 kobberskulpturer. Disse kobberskulpturer forestiller 70 flygtninge af forskellig nationalitet og oprindelse. Projektet har fået støtte fra Projektrådgivningen, som er en sammenslutning af mere end 250 NGO’er, Udenrigsministeriet, Europanævnet i Danmark og flere kommuner og turistforeninger.

Overblik 
Flygtningeskibet M/S Anton består af 70 kobberskulpturer. Skulpturerne forestiller mennesker fra forskellige nationaliteter, som er flygtninge. Flygtningene er en buste, som er fastsat på en stang. Disse stænger er fastsat på dækket. Flygtningene er i forskellig størrelse fra 1,5 til 2,5 meters højde med tøj. De står tæt pakket på dækket på en fiskekutter. Flygtningeskibet sætter fokus på at realisere kampagnen omkring FN's fattigdomsbekæmpelsesmål.

Turneer
Flygtningeskibet M/S ANTON har været på turne i mange forskellige havnebyer i Danmark og udlandet. Flygtningeskibet M/S Antons første turne startede i Randers i Danmark d. 20. august 2010, hvor skibet lå i havnen indtil d. 23. august 2010. Dernæst fortsatte skulpturen rundt videre rundt i Danmark, hvor den bl.a. var i Holbæk, Århus og Haderslev. Turneen stoppede i Nyhavn i København d. 5-15 maj 2011, hvor den lå udenfor Aftenshowets bygning.
I 2011 startede skibets turne i Nyhavn, hvor den også sluttede. Denne turne omfattede 13 danske havne.
I 2012 besøgte flygtningeskibet bl.a. Stavanger i Norge, Stockholm og Flensborg. Flygtningeskibet deltog i Folkemødet på Bornholm fra d. 13.-22. juni 2012. I 2013 besøgte flygtningeskibet 6 havne i Tyskland og en snes havne i Danmark. I 2014 besøgte flygtningeskibet både danske og tyske byer.

Besøgte byer i forbindelse med turneer 
Randers
 København
 Odense
 Allinge
 Holbæk
 Assens
 Svendborg
 Aalborg
 Thisted
 Ringkøbing
 Korsør
 Hirtshals
 Anholt

Tyverier 
Gennem de forskellige turneer har skulpturer fra happeningen været stjålet. Ifølge Jens Galschiøt forsvandt der en skulptur i Randers eller Holbæk i september 2010. Den stjålne skulptur har en værdi på 35.000 kr. Ifølge skipperen Knud Andersen blev tyveriet først opdaget, da skibet lagde til i Århus. Jens Galschiøt og organisationen Levende hav søgte efter skulpturen, men de fandt ikke skulpturen. 
Ifølge kunstneren er der yderligere blevet stjålet en skulptur i Svendborg. Denne stjålne skulptur havde en værdi på 39.000 kr. Ifølge skipperen Knud Andersen blev skulpturen først opdaget, da Flygtningeskibet ankom til Kerteminde. Jens Galschiøt og organisationen Levende hav søgte også efter denne skulptur, men de fandt ikke skulpturen.

Referencer

Skulpturer af Jens Galschiøt
Miljøkunst
Dragehullet

Dragehullet (the Dragon Hole) er verdens dybeste undersøiske jordfaldshul, også kalder et "blåt hul". Hullet ligger ved Paraceløerne nær Discovery Reef i Det Sydkinesiske hav. Hullet er 300,89 meter dybt.

Lokale fiskere kalder hullet "det Sydkinesiske havs øje".

Der er på landjorden fundet nogle få jordfaldshuller, der er dybere end Dragehullet:
 Crveno jezero (den Røde sø) i Kroatien på 528 m
 Hranická propast i Tjekkiet på 404 m
 Pozzo del Merro i Italien på 392 m
 Zacatón i Mexico på 335 m

Referencer 

Jordfaldshuller
Kina
Sydkinesiske Hav
Mahmoud El-Hajj

Mahmoud El-Hajj (; født 13. februar 1987) er en fodboldspiller af libanesisk og palæstinensisk herkomst.

Baggrund 
Han er født af palæstinensisk-libanesisk forældre, der kom til Danmark fra Libanon.

Karriere 
I sin første tid i AaB var Mahmoud El-Hajj fuldtidsproffessionel.

Han skiftede i juni 2007 i en alder af 20 år til FC Hjørring i 2. division på en fri transfer, hvor han skrev under på en toårig kontrakt. Ved siden af fodbolden havde El-Hajj også et civilt job.

Han skiftede i juli 2009 tilbage til AaB, hvor han tørnede ud for klubbens reserver.

Referencer

Eksterne henvisninger 
 

Fodboldspillere fra Aalborg Chang
Fodboldspillere fra AaB
Fodboldspillere fra FC Hjørring
Ulrik Johansen

Ulrik Johansen (født 12. marts 1980) er en dansk tidligere fodboldspiller.

Karriere 
Han forlængede i juni 2002 sin kontrakt med Odense Boldklub frem til den 30. juni 2003.

Han skiftede i juni 2004 fra Boldklubben 1909 til Vejle Boldklub, som han skrev en toårig kontrakt med. Kontrakten blev i august 2006 forlænget frem til 30. juni 2008.

Den 19. november 2008 blev det offentliggjort, at Ulrik Johansen valgte at stoppe i FC Fredericia ved årsskiftet og stoppe på eliteplan for i stedet at hellige sig til sit civile erhverv.

Han valgte herefter i januar 2009 at spille for Sanderum Boldklub i Albaniserien.

Referencer

Eksterne henvisninger 
Ulrik Johansen på transfermarkt.com

Fodboldspillere fra Danmark
Fodboldspillere fra Korinth IF
Fodboldspillere fra Odense Boldklub
Fodboldspillere fra B1909
Fodboldspillere fra Vejle Boldklub
Fodboldspillere fra FC Fredericia
Fodboldspillere fra Sanderum Boldklub
Joanna Drabik

Joanna Drabik (født 28. Oktober 1993 i Włoszczowa, Polen) er en kvindelig polsk håndboldspiller, som spiller for MKS Selgors Lublin og det polske håndboldlandshold.

Referencer 

Håndboldspillere fra Polen
Rory Kinnear

Rory Kinnear (født 17. februar 1978 i London) er en britisk skuespiller og dramatiker.

Udvalgt filmografi

Film 
 Quantum of Solace (2008) – Bill Tanner
 Skyfall (2012) – Bill Tanner
 The Imitation Game (2014) – Detective Nock
 Spectre (2015) – Bill Tanner

Tv-serier 
 Penny Dreadful (2014–16; 22 afsnit) – Monsteret

Eksterne henvisninger 

 

Filmskuespillere fra England
Tv-skuespillere fra England
Teaterskuespillere fra England
Personer fra London
Matthew Beard (britisk skuespiller)

Matthew Beard (født 25. marts 1989 i London) er en britisk skuespiller.

Udvalgt filmografi 
 An Education (2009) – Graham
 Chatroom (2010) – Jim
 Samme dag næste år (2011) – Murray Cope
 The Imitation Game (2014) – Peter Hilton

Eksterne henvisninger 
 
 

Filmskuespillere fra England
Tv-skuespillere fra England
Teaterskuespillere fra England
Børneskuespillere
Personer fra London
James Northcote (skuespiller)

James Northcote (født James Walker 10. oktober 1987 i London) er en britisk skuespiller.

Udvalgt filmografi

Film 
 Anna Karenina (2012) – prinsesse Elizaveta "Betsy" Tverskayas lakaj
 Nymphomaniac (2013) – Young Lad 1 on Train
 Belle (2013) – Mr. Vaughan
 The Imitation Game (2014) – Jack Good

Tv-serier 
 The Last Kingdom (2017) – Aldhelm

Eksterne henvisninger 
 

Filmskuespillere fra England
Tv-skuespillere fra England
Teaterskuespillere fra England
Personer fra London
Liste over sange indspillet af R.E.M.

Dette er liste over sange indspillet og udgivet af det amerikanske alternative rockband R.E.M.. Listen inkluderer kun sange, hvor hele bandet medvirker (Berry, Buck, Mills og Stipe 1983-1997; Buck, Mills og Stipe 1998-2011). Sideprojekter, inklusive bidrag af solokunstnere med bandet er ikke inkluderet. Listen består hovedsageligt af studieindspilninger. Remix- og live-indspilninger er ikke listet separat medmindre sangen kun blev udgivet i dette format Albumsingler er listet som udgivet på deres respektive albums. Hver sang er kun opgivet én gang bortset fra deres første single fra Hib-Tone.

Sange

Referencer

Eksterne henvisninger 
 R.E.M. Web Discography - Fan Club Singles
Pedro Calderón de la Barca

Pedro Calderón de la Barca y Barreda González de Henao Ruiz de Blasco y Riaño, også kendt som Pedro Calderón de la Barca (født 17. januar 1600, død 25. maj 1681) var en spansk digter, dramatiker og forfatter fra den spanske guldalder. I visse perioder af sit liv var han også henholdsvis soldat og katolsk præst. Han videreudviklede det spanske guldalderteater, som var grundlagt af Lope de Vega, og Calderóns dramatik regnes som kulminationen af barokteateret i landet. Han regnes i det hele taget blandt Spaniens mest betydende dramatikere og har en markant plads i verdenslitteraturen.

Referencer 

Personer fra Madrid
Forfattere fra Spanien
Digtere fra Spanien
Dramatikere fra Spanien
Spaniere i 1600-tallet
Ella Lemhagen

Ella Elisabet Lemhagen (født 29. august 1965 i Uppsala) er en svensk filminstruktør og manuskriptforfatter.

Udvalgt filmografi 
 Drömprinsen - Filmen om Em (1996)
 Välkommen till festen (1997)
 Tsatsiki, moren og politimanden (1999)
 Tur & retur (2003)
 Patrik 1,5 (2008)
 Kronjuvelerna (2011)
 Drengen med guldbukserne (2014)

Hædersbevisninger 
 2000: Vandt Guldbagge-prisen for bedste instruktør for Tsatsiki, moren og politimanden
 1997: Nomineret til Guldbagge-prisen for bedste instruktør for Drömprinsen - Filmen om Em

Referencer

Eksterne henvisninger 

 

Filminstruktører fra Sverige
Manuskriptforfattere fra Sverige
Personer fra Uppsala